b"\n_START_ARTICLE_\nFrom Me to You\n_START_SECTION_\nKomposisjon\n_START_PARAGRAPH_\nLennon og McCartney begynte \xc3\xa5 skrive \xc2\xabFrom Me to You\xc2\xbb, mens de satt p\xc3\xa5 en buss p\xc3\xa5 vei til Shrewsbury som en del av The Beatles' turn\xc3\xa9 med Helen Shapiro. Tittelen var inspirert av navnet til leserbrevspalten i New Musical Express, som de hadde lest. Den het From You to Us.  McCartney bemerket at deres tidlige sanger hadde en tendens til \xc3\xa5 inkludere ordene I, me eller you som en m\xc3\xa5te \xc3\xa5 gj\xc3\xb8re dem meget direkte og personlige p\xc3\xa5._NEWLINE_I sitt intervju med Playboy i 1980 mintes Lennon da han skrev sangen:_NEWLINE_\xc2\xabVi skrev den i en bil tror jeg og jeg tror den f\xc3\xb8rste linjen var min. Jeg mener jeg vet den var min [Nynner melodien til f\xc3\xb8rste linje]. Og etter det tok vi den derfra. Den var langt mer bluesete enn det da vi skrev den. Notenene \xe2\x80\x93 i dag kunne du omarrangere den ganske funky\xc2\xbb._NEWLINE_McCartney snakket ogs\xc3\xa5 om \xc3\xa5 omarrangere sangen i 1964:_NEWLINE_\xc2\xabFrom Me to You\xc2\xbb \xe2\x80\x93 den kunne bli gjort som en gammel ragtime-l\xc3\xa5t \xe2\x80\x93 spesielt broen \xe2\x80\x93 og s\xc3\xa5 skrev vi ikke l\xc3\xa5tene i noe s\xc3\xa6rskilt idiom. I fem \xc3\xa5rs tid kunne vi arrangere l\xc3\xa5tene forskjellig. Men vi ville sannsynligvis skrive den samme gamle s\xc3\xb8pla!\xc2\xbb_NEWLINE_McCartney var ikke den eneste p\xc3\xa5 bussen som kalte den s\xc3\xb8ppel. Sangeren Kenny Lynch, da han h\xc3\xb8rte The Beatles synge \xc2\xabooh\xc2\xbb, bemerket: \xc2\xabDere kan ikke gj\xc3\xb8re det. Dere h\xc3\xb8res ut som a bunch of fucking fairies\xc2\xbb. Kort etterp\xc3\xa5 stormet han bort og erkl\xc3\xa6rte at The Beatles ikke visste noe om l\xc3\xa5tskriving. _NEWLINE_Roger Greenaway erindrer historien:_NEWLINE_\xc2\xabJohn og Paul satt bak i bussen og Kenny Lynch, som p\xc3\xa5 denne tiden s\xc3\xa5 p\xc3\xa5 seg selv som l\xc3\xa5tskriver, slentret bak i bussen og Kenny Lynch .... bestemte seg for at han skulle hjelpe dem med \xc3\xa5 skrive en sang. Etter at en periode p\xc3\xa5 omtrent en halvtime hadde g\xc3\xa5tt og ingenting s\xc3\xa5 ut til \xc3\xa5 komme bakfra, stormet Kenny foran og ropte: \xc2\xabVel, det er det. Jeg kommer ikke til \xc3\xa5 skrive mer av den forbaskede s\xc3\xb8pla med disse idiotene. De kjenner ikke til musikk fra sine bakender. Det er det! Ingen mer hjelp fra meg\xc2\xbb. _NEWLINE_Uansett, ble sangen betraktet av The Beatles som oppfinnsom og fengende nok til \xc3\xa5 bli utgitt p\xc3\xa5 single. Dette var en Lennon/McCartney-sang som duoen virkelig skrev sammen. McCartney beskrev den som \xc2\xabvery much co-written\xc2\xbb._NEWLINE_Id\xc3\xa9een med \xc3\xa5 synge sangens \xc3\xa5pningslick \xe2\x80\x93 \xc2\xabda da da da da dum dum da\xc2\xbb-delen \xe2\x80\x93  ble foresl\xc3\xa5tt av George Martin, The Beatles' produsent. Gruppen syntes det var uvanlig, men satte sin lit til Martin. \xc2\xabP\xc3\xa5 et vis gjorde den [The Beatles] bevisst p\xc3\xa5 Martins enorme musikalske sans\xc2\xbb, sa EMI-produsent Ron Richards senere.  _NEWLINE_I sangen tilbyr jeg-personen sin kj\xc3\xa6rlighet til objektet for sine f\xc3\xb8lelser. Han har \xc2\xabeverything\xc2\xbb you want\xc2\xbb. Selv om sangen er basert p\xc3\xa5 pronomener i f\xc3\xb8rstepersjon, mangler den en ledesanger.\n_START_SECTION_\nInnspilling og utgivelse i Storbritannia\n_START_PARAGRAPH_\nInnspillingen 5. mars i Abbey Road Studios skjedde uten vanskeligheter og 10. april utga EMI \xc2\xabFrom Me to You\xc2\xbb i Storbritannia p\xc3\xa5 singlen Parlophone R5015, med \xc2\xabThank You Girl\xc2\xbb p\xc3\xa5 B-siden. Ni dager senere ble et 21 ukers n\xc3\xa6rv\xc3\xa6r p\xc3\xa5 den britiske listen sparket i gang og den kulminerte med \xc3\xa5 n\xc3\xa5 f\xc3\xb8rsteplassen 4. mai, en posisjon den kom til \xc3\xa5 bevare i syv uker._NEWLINE_\xc2\xabFrom Me to You\xc2\xbb var den f\xc3\xb8rste Beatles-sangen til \xc3\xa5 n\xc3\xa5 f\xc3\xb8rsteplassen i Storbritannia og blir vidt betraktet for \xc3\xa5 v\xc3\xa6re gruppas f\xc3\xb8rste listetoppende sang, for selv om \xc2\xabPlease Please Me\xc2\xbb n\xc3\xa5dde toppen p\xc3\xa5 nesten hver eneste liste, l\xc3\xa5 den bare som nummer to p\xc3\xa5 Record Retailer's-listen. Den ble generelt betraktet for \xc3\xa5 v\xc3\xa6re den mest autoritative p\xc3\xa5 den tiden. \xc2\xabFrom Me to You\xc2\xbb kom til \xc3\xa5 bli den f\xc3\xb8rste av elleve sammenhengende britske nummer \xc3\xa9n-singler med The Beatles._NEWLINE_\xc2\xabFrom Me to You\xc2\xbb erstattet \xc2\xabHow Do You Do It\xc2\xbb med Gerry & The Pacemakers, en sang som hadde blitt tilbudt The Beatles (og endog blitt innspilt av gruppa, selv om den forble offisielt uutgitt til 1995), men til slutt forkastet av den til fordel for \xc2\xabLove Me Do\xc2\xbb. Gerry & The Pacemakers, som ogs\xc3\xa5 kom fra Liverpool, var i stor grad rivaler til The Beatles i sine tidligere dager. Gerry & The Pacemakers oppn\xc3\xa5dde sin f\xc3\xb8rste nummer \xc3\xa9n-sang p\xc3\xa5 den britiske singlelisten (\xc2\xabHow Do You Do It\xc2\xbb) f\xc3\xb8r the Beatles. De fikk ogs\xc3\xa5 sin andre og tredje nummer \xc3\xa9n-sang f\xc3\xb8r The Beatles fikk det, mens mistet gradvis dampen etterp\xc3\xa5, idet Beatlemania startet og The Beatles dominerte musikken verden over i 1964. _NEWLINE_En virkelig indikasjon p\xc3\xa5 hvor suksessfull The Beatles ble takket v\xc3\xa6re \xc2\xabFrom Me to You\xc2\xbb (skj\xc3\xb8nt den kom til \xc3\xa5 bli overskygget av \xc2\xabShe Loves You\xc2\xbb og \xc2\xabI Want to Hold Your Hand\xc2\xbb) ble uttrykt av McCartney: \xc2\xabDen f\xc3\xb8rste gangen jeg syntes vi virkelig gjorde det, var mens jeg l\xc3\xa5 i sengen en morgen og jeg h\xc3\xb8rte en melkemann plystre \xc2\xabFrom Me to You\xc2\xbb. Faktisk er jeg sikker p\xc3\xa5 at jeg en gang h\xc3\xb8rte en fugl plystre den ogs\xc3\xa5. Jeg sverger p\xc3\xa5 at jeg gjorde det!\xc2\xbb\n_START_SECTION_\nUtgivelse i Norge\n_START_PARAGRAPH_\nI Norge ble den utgitt p\xc3\xa5 singlen Parlophone R\xc2\xa05015 i april 1963, med \xc2\xabThank You Girl\xc2\xbb p\xc3\xa5 B-siden.\n_START_SECTION_\nF\xc3\xb8rste utgivelse i USA\n_START_PARAGRAPH_\nDa det utga \xc2\xabPlease Please Me\xc2\xbb i USA, underskrev Vee-Jay Records en lisenavtale som ga den retten til det f\xc3\xb8rste avslaget av The Beatles-plater i fem \xc3\xa5r. Til tross for at \xc2\xabPlease Please Me\xc2\xbb mislyktes i \xc3\xa5 bli popul\xc3\xa6r, valgte Vee-Jay \xc3\xa5 utgi \xc2\xabFrom Me to You\xc2\xbb. Som et resultat ble den aldri avsl\xc3\xa5tt av Capitol Records, fordi den aldri ble tilbudt det selskapet.   _NEWLINE_\xc2\xabFrom Me to You\xc2\xbb ble utgitt p\xc3\xa5 Vee-Jay 522, med \xc2\xabThank You Girl\xc2\xbb p\xc3\xa5 B-siden, 27. mai 1963. Selv om magasinet Cash Box kalte den for Pick of the Week da den ble utgitt, mislyktes den i begynnelsen og gjorde det enda mer elendig enn sin forgjenger. Gjennom slutten av juni hadde \xc2\xabFrom Me to You\xc2\xbb solgt i f\xc3\xa6rre en 4,000 eksemplarer og mislyktes i \xc3\xa5 komme p\xc3\xa5 noen som helst av listene.  _NEWLINE_Da en coverversjon med Del Shannon ble utgitt av Bigtop Records i juni, fors\xc3\xb8kte Vee-Jay \xc3\xa5 stimulere til \xc3\xb8kt interesse for originalen, b\xc3\xa5de ved \xc3\xa5 plassere ut magasinreklamer og \xc3\xa5 sende ut ytterligere promotioneksemplarer av singlen med ordene The Original Hit p\xc3\xa5trykt._NEWLINE_Men det st\xc3\xb8rste l\xc3\xb8ftet for The Beatles' versjon kom fra Dick Biondi, som hadde spilt \xc2\xabPlease Please Me\xc2\xbb p\xc3\xa5 WLS i Chicago. Biondi ble avskjediget av WLS i mai og ble etablert hos KRLA 1110 i Los Angeles i juni. Han var i stand til \xc3\xa5 overbevise sin nye arbeidsgiver om \xc3\xa5 legge til \xc2\xabFrom Me to You\xc2\xbb p\xc3\xa5 sin spilleliste og den n\xc3\xa5dde KRLA's Tune-Dex 14. juli. Den tilbrakte seks uker p\xc3\xa5 listen og l\xc3\xa5 som h\xc3\xb8yest som # 32 11. august.  _NEWLINE_P\xc3\xa5 grunn av radiospillingen og de resulterende salgene i Los Angeles l\xc3\xa5 \xc2\xabFrom Me to You\xc2\xbb p\xc3\xa5 Bubbling Under-delene av Billboard Hot 100-listen i tre uker og l\xc3\xa5 som h\xc3\xb8yest som # 116 i august, p\xc3\xa5 samme tid som singlen l\xc3\xa5 som h\xc3\xb8yest i Los Angeles. Det var f\xc3\xb8rste gang The Beatles forekom p\xc3\xa5 en nasjonal liste i USA. Den sene oppmerksomheten i Los Angeles ansporet salget av singlen: Til slutt hadde f\xc3\xb8rsteopplaget av \xc2\xabFrom Me to You\xc2\xbb solgt i omtrent 22,000 eksemplarer, grovt sett tre ganger s\xc3\xa5 mye som \xc2\xabPlease Please Me\xc2\xbb gjorde. Til tross for det, blir den fremdeles betraktet for \xc3\xa5 v\xc3\xa6re en sjelden plate og h\xc3\xb8yst ettertraktet av The Beatles-samlere.\n_START_SECTION_\nAndre utgivelse i USA\n_START_PARAGRAPH_\nVee Jay valgte \xc3\xa5 koble \xc2\xabFrom Me to You\xc2\xbb med \xc2\xabPlease Please Me\xc2\xbb, da det gjenutga singlen 30. januar 1964, kort etter at en film med The Beatles hadde blitt vist p\xc3\xa5 The Jack Parr Program, et prime-time TV-show. Hadde Vee-Jay visst hvor altomfattende Beatlemania ville bli, ville det sannsynligvis ha spart \xc2\xabFrom Me to You\xc2\xbb til bruk som A-side, som det gjorde med \xc2\xabTwist and Shout\xc2\xbb og \xc2\xabDo You Want to Know a Secret\xc2\xbb. Men selv som B-side kom \xc2\xabFrom Me to You\xc2\xbb p\xc3\xa5 Billboard Hot 100-listen 7. mars og l\xc3\xa5 som h\xc3\xb8yest som # 41. Den dobbeltsidede hiten solgte i om lag 1.1 million eksemplarer i 1964.\n_START_SECTION_\nTilgjengelighet p\xc3\xa5 albumer\n_START_PARAGRAPH_\nSangens f\xc3\xb8rste forekomst p\xc3\xa5 en LP var p\xc3\xa5 det kanadiske albumet Twist and Shout i 1964. I 1966 ble den utgitt i Storbritannia p\xc3\xa5 A Collection of Beatles Oldies. I 1973 ble den tilgjengelig i Storbritannia og i USA p\xc3\xa5 den doble LP-platen 1962-1966. Den f\xc3\xb8rste utgivelsen p\xc3\xa5 CD var i 1988 da den var med p\xc3\xa5 samlingen Past Masters. Den ble senere utgitt p\xc3\xa5 den doble CD-platen 1962-1966 og CD-samlingen med singler, 1.\n_START_SECTION_\nAlternative mikser\n_START_PARAGRAPH_\nStereoversjonen (innspilt p\xc3\xa5 to spor) mangler munnspillintroen som ble f\xc3\xb8yd til monoversjonen. Den ble utgitt p\xc3\xa5 single, p\xc3\xa5 utgivelsen av Past Masters fra 1988, p\xc3\xa5 CD-gjenutgivelsen 1962-1966 og p\xc3\xa5 samlingen 1. Stereoversjonen var med p\xc3\xa5 samlingen A Collection of Beatles Oldies, p\xc3\xa5 den opprinnelige LP-utgivelsen av 1962-1966 og p\xc3\xa5 gjenutgivelsen av Past Masters fra 2009.\n_START_SECTION_\nDel Shannons coverversjon\n_START_PARAGRAPH_\n18. april 1963 var The Beatles \xc3\xa9n av 15 numre som spilte p\xc3\xa5 Swinging Sound '63, en all-star konsert p\xc3\xa5 the Royal Albert Hall i London. Gruppa spilte \xc2\xabFrom Me to You\xc2\xbb og \xc2\xabTwist and Shout\xc2\xbb. Del Shannon opptr\xc3\xa5dte p\xc3\xa5 samme konsert den kvelden. Etter konserten fortalte han John Lennon at han kom til \xc3\xa5 spille inn \xc2\xabFrom Me to You\xc2\xbb for \xc3\xa5 gi gruppa en viss eksponering i USA. F\xc3\xb8rst var Lennon smigret, men endret rask oppfatning, da han inns\xc3\xa5 at en coverversjon med Shannon kunne skade The Beatles' sjanser med \xc3\xa5 f\xc3\xa5 en hit i USA. Som det viste seg hadde Lennon midlertidig rett, men ingen av artistenes versjoner ble en stor hit i USA._NEWLINE_I begynnelsen av juni utga Bigtop Records Shannons versjon av \xc2\xabFrom Me to You\xc2\xbb som oppf\xc3\xb8lgeren til \xc2\xabTwo Kinds of Teardrops\xc2\xbb. Den kon p\xc3\xa5 Billboard Hot 100-listen 29. juni og ble den f\xc3\xb8rste Lennon/McCartney-komposisjonen som l\xc3\xa5 p\xc3\xa5 den amerikanske listen. Den tilbrakte fire uker p\xc3\xa5 listen og l\xc3\xa5 som h\xc3\xb8yest som # 77. Den var enda mer suksessfull i Chicago, hvor den l\xc3\xa5 som h\xc3\xb8yest som # 15 p\xc3\xa5 the WLS' Silver Dollar Survey._NEWLINE_\xc2\xabP\xc3\xa5 den tiden hadde ingen h\xc3\xb8rt om The Beatles her (USA), men jeg visste de var store komponister (writers), s\xc3\xa5 jeg plukket kun opp \xc3\xa9n av deres sanger\xc2\xbb, sa Shannon senere.\n_START_SECTION_\nNorsk versjon\n_START_PARAGRAPH_\nPaul Mac Cartherud har skrevet en norsk tekst. Hans norske tittel er \xc2\xabFra meg til deg\xc2\xbb."